CELEX: 22019D0106
Language: bg
Date: 2018-12-27 00:00:00
Title: Препоръка № 1/2018 на Съвета за асоцииране ЕС—Израел от 27 декември 2018 година за одобряване на удължаването на срока на действие на плана за действие ЕС—Израел [2019/106]

24.1.2019   
               
               
                  BG
               
               
                  Официален вестник на Европейския съюз
               
               
                  L 21/66
               
            
         ПРЕПОРЪКА № 1/2018 НА СЪВЕТА ЗА АСОЦИИРАНЕ ЕС—ИЗРАЕЛ
         от 27 декември 2018 година
         за одобряване на удължаването на срока на действие на плана за действие ЕС—Израел [2019/106]
         СЪВЕТЪТ ЗА АСОЦИИРАНЕ ЕС—ИЗРАЕЛ,
         като взе предвид Eвро-средиземноморското споразумение за асоцииране между Европейските общности и техните държави членки, от една страна, и Държавата Израел, от друга страна (1),
         като има предвид, че:
         
                     (1)
                  
                  
                     Евро-средиземноморското споразумение за асоцииране между Европейските общности и техните държави членки, от една страна, и Държавата Израел, от друга страна („Евро-средиземноморското споразумение“), беше подписано в Брюксел на 20 ноември 1995 г. и влезе в сила на 1 юни 2000 г.
                  
               
                     (2)
                  
                  
                     С член 69 от Евро-средиземноморското споразумение на Съвета за асоцииране се предоставя правомощието да взема решения и да отправя подходящи препоръки.
                  
               
                     (3)
                  
                  
                     В член 10 от Процедурния правилник на Съвета за асоцииране се предвижда възможността между две заседания той да приема решения или препоръки с писмена процедура, ако страните се споразумеят за това.
                  
               
                     (4)
                  
                  
                     Удължаването на срока на действие на плана за действие ЕС—Израел с три години ще даде на страните възможност да продължат своето сътрудничество през следващите години, включително чрез възможното договаряне на приоритети за партньорство,
                  
               ПРИЕ НАСТОЯЩАТА ПРЕПОРЪКА:
         
            Член 1
            Съветът за асоцииране, като действа с писмена процедура, препоръчва срокът на действие на плана за действие ЕС—Израел да бъде удължен с три години от датата на приемане на удължаването.
         
         
            Член 2
            Настоящата препоръка поражда действие в деня на приемането ѝ.
         
         
            Съставено в Брюксел на 27 декември 2018 година.
            
               
                  За Съвета за асоцииране ЕС—Израел
               
               
                  Председател
               
               F. MOGHERINI
            
         
         
            (1)  ОВ L 147, 21.6.2000 г., стр. 3.